**Η εφαρμογή της ομάδας InsOrAp αποτελείται από τρία μέρη:**

1. Εφαρμογή έξυπνου κινητού τηλεφώνου (mobile app)
2. Εφαρμογή desktop
3. Εφαρμογή Αυτοματοποιημένου Κέντρου Ελέγχου (ACC) (που εκτελείται ως windows service)

**1. Εφαρμογή έξυπνου κινητού τηλεφώνου (mobile app)**

Διανέμεται δωρεάν από την Ασφαλιστική εταιρία σε κάθε της πελάτη.

Τρέχει μόνιμα στο έξυπνο κινητό τηλέφωνο του πελάτη (χρήστη).

Κατά την πρώτη χρησιμοποίησή της ο χρήστης ταυτοποιείται με τον κωδικό πελάτη του και αυθεντικοποιείται με κλειδάριθμο που του αποδίδει ο ασφαλιστής κατά την σύναψη του 1ου συμβολαίου του.

Η εφαρμογή διαθέτει κουμπί (πανικού) για την άμεση κλήση 100 και 166 (εναλλακτικά 112).

Η εφαρμογή διαθέτει κουμπί «καλέστε με» ώστε η ασφαλιστική να επικοινωνήσει μαζί του αμέσως.

Ο χρήστης μπορεί ανά πάσα στιγμή να χρησιμοποιήσει την εφαρμογή και να ειδοποιήσει έτσι την Ασφαλιστική για περίπτωση:

* Ατυχήματος
* Κλοπής οχήματος
* Πυρκαγιάς οχήματος
* Θραύσης κρυστάλλων οχήματος

Η εφαρμογή αποστέλλει μήνυμα στο αυτοματοποιημένο κέντρο ελέγχου (ACC) στο οποίο περιέχεται το γεωγραφικό στίγμα του χρήστη (έχει ληφθεί από GPS ή τριγωνισμό GPRS), καθώς και την αναγκαιότητα για κλήση γερανού, Αστυνομίας ή Ασθενοφόρου.

Η εφαρμογή παρουσιάζει ευκρινώς στον χρήστη την διεύθυνση που βρίσκεται κατά τη στιγμή της δήλωσης.

Η εφαρμογή λαμβάνει σε μικρό χρόνο απάντηση από το ACC και παρουσιάζει στον πελάτη τον εκτιμώμενο χρόνο άφιξης της Οδικής Βοήθειας.

**2. Εφαρμογή desktop**

Η εφαρμογή συντηρεί το αρχείο ασφαλιστών, πελατών, συμβολαίων.

Διαθέτει εποπτική οθόνη της εφαρμογής, στην οποία φαίνονται όλα τα συμβάντα (tickets) συνοπτικά, με προβολή κατάστασης ολοκλήρωσης, και αναλυτικά με εκτενή πληροφόρηση ανά συμβάν.

**3. Εφαρμογή Αυτοματοποιημένου Κέντρου Ελέγχου (ACC) (που εκτελείται ως windows service)**

Η εφαρμογή εκτελείται 24 ώρες το 24ωρο, 365 μέρες το χρόνο.

Παραλαμβάνει τα μηνύματα της mobile app και τα εξυπηρετεί.

Η εξυπηρέτηση των μηνυμάτων περιλαμβάνει:

* Ελέγχει την ισχύ του συμβολαίου και αναλόγως πράττει. Αν το συμβόλαιο δεν ισχύει ενημερώνει σχετικά τον πελάτη μέσω της εφαρμογής του.
* Αποστολή email με λεπτομέρειες του συμβάντος (γεωγραφική θέση, Ονοματεπώνυμο πελάτη, αριθμό και μάρκα οχήματος, κτλ) στην εταιρία οδικής βοήθειας που εκτελεί και χρέη πραγματογνώμονα και στον ασφαλιστή του πελάτη.
* Λαμβάνει εκτίμηση (αυτόματα) για τη γεωγραφική θέση της οδικής βοήθειας και αποστέλλει στην εφαρμογή του πελάτη μήνυμα με εκτίμηση χρόνου άφιξης οδικής βοήθειας.
* Αποστέλλει emails (αν έχει ζητηθεί) στην αστυνομία και το ΕΚΑΒ.
* Ενημερώνει τη Βάση Δεδομένων της Ασφαλιστικής.